ЭПАМ Сыстэмз

**«ЭПАМ Сыстэмз»** — найбуйнейшы вытворца заказнога праграмнага забесьпячэньня у Цэнтральнай і Ўсходняй Эўропе, першы рэзыдэнт Парку высокіх тэхналёгіяў Беларусі.

## Гісторыя
Кампанія паўстала ў 1993 годзе ў Прынстане (Нью-Джэрзі, ЗША). Заснавалі яе Аркадзь Добкін, які эміграваў у ЗША ў 1991 годзе, і ягоны аднаклясьнік Леа Лознэр зь Менску. Сьпярша кампанія называлася «EPAm» па скарачэньні ад . Пазьней, па выхадзе кампаніі на замежныя рынкі, яе назва трансфармавалася ў сучасную «EPAM Systems». У 1995 г. найбольшай дамовай стаўся заказ  і  для амэрыканскага падразьдзяленьня швайцарскага вытворцы абутку . У 1996 г. другім значным пакупніком стаўся амэрыканскі вытворца побытавых тавараў «Колгейт-Палмаліў» (Нью-Ёрк), які замовіў апраграмаваньне кіраваньня збытам для сваіх падразьдзяленьняў у Эўропе і Лацінскай Амэрыцы. У 1997 г. нямецкі вытворца апраграмаваньня  ( — Сыстэмны аналіз і распрацоўка праграмаў; Вальдорф, акруга Карльсруэ, зямля Бадэн-Вюртэмбэрг) упершыню замовіў аўтсорсінг распрацоўкі . У 1998 г. адчынілася сядзіба ў Маскве (Расея). У 2000 г. пачалася распрацоўка парталаў  і мабільных дастасункаў для прадпрыемстваў аўтамабілебудаваньня, сувязі і аховы здароўя ў Паўночнай Амэрыцы, Эўропе і Японіі.

У 2001 г.  стаўся «Майкрасофт» (ЗША). Адчыніліся сядзібы ў Горадні і Гомелі. Зьявіўся аддзел забесьпячэньня якасьці. 18 сьнежня 2002 г. назоў прадпрыемства зьмянілі на сучасны. У 2003 г. адчыніліся ўнутраны цэнтар падрыхтоўкі ў Менску і сядзіба ў Магілёве. 16 сакавіка 2004 г. абвясьцілі пра набыцьцё вугорскага вытворцы «Фатом тэхналёгія» (; Будапэшт). У выніку лік супрацоўнікаў узрос з 600 да 760. Адчыніліся 1-ая сумесная навучальная працоўня ў Беларускім дзяржаўным унівэрсытэце інфарматыкі і радыёэлектронікі (БДУІР) і сядзіба ў Саратаве (Расея). Пры канцы году лік супрацоўнікаў прадпрыемства перавысіў тысячу чалавек. У 2005 г. выручка склала звыш $30 млн. Закончылася стварэньне першай у Расеі сеціўнай крамы авіяквіткоў для авіякампаніі  (Об, Новасыбірская вобласьць). Адчыніліся прадстаўніцтва ў Лёндане (Ангельшчына) і асяродкі распрацоўкі ў Кіеве (Украіне) і Санкт-Пецярбургу (Расея). 19 верасьня 2006 г. абвясьцілі пра набыцьцё расейскага вытворцы заказнога апраграмаваньня «VDI» ( — карпарацыя «Закладзенае разьвіцьцё»; Масква). У выніку лік супрацоўнікаў узрос з 1800 да звыш 2000. Адчыніліся асяродак падтрымкі кліентаў у Франкфурце-на-Майне (Дармштацкая акруга, зямля Гэсэн, Нямеччына). У 2007 г. абарачэньне перавысіла $100 млн. Дадалося 18 сумесных навучальных працоўняў у ВНУ Беларусі, Расеі і Ўкраіны. Адчыніліся сядзібы ў Берасьці, расейскім Іжэўску (Удмуртыя, Прыволская фэдэральная акруга), украінскіх Віньніцы, Львове і Харкаве. Лік супрацоўнікаў прадпрыемства перавысіў 3500 чалавек.

19 сакавіка 2008 г. расейскія банк  (Масква) і фонд «Да Вінчы Капітал» (Масква), вугорская кампанія «Euroventures» (; Будапэшт) набылі за $50 млн мінарытарны пакет акцыяў прадпрыемства. 3 красавіка адбылося набыцьцё амэрыканскгаа вытворцы біржавога апраграмаваньня «B2Bits» (Лорэнсвіл, акруга , шт. Нью-Джэрзі). Адчынілася прадстаўніцтва ў Стакгольме (Швэцыя). Лік супрацоўнікаў перасягнуў 5000 чалавек. У 2010 г. выручка перавысіла $200 млн Прыбытак склаў $33,2 млн. Пастаяннымі пакупнікамі сталіся ангельскі банк  (Лёндан) і нямецкі вытворца прамысловых і побытавых прыладаў  (Гэрлінгэн, , зямля Бадэн-Вюртэмбэрг). 8 красавіка скончылі стварэньне інфармацыйнай сыстэмы кіраваньня для сотавага апэратара «Вэлком» («А1»). 21 верасьня абвясьцілі пра набыцьцё амэрыканскага вытворцы фінансавага апраграмаваньня «Instant Information» (бел. Імгненныя зьвесткі; Нью-Ёрк). На 2010 год кампанія мела 29 офісаў у 9 краінах сьвету, у тым ліку ва ўсіх абласных цэнтрах Беларусі. Колькасьць супрацоўнікаў кампаніі ў Беларусі складала больш як 2,5 тысячы чалавек. Кліенты EPAM Systems — прадстаўнікі розных сэгмэнтаў гаспадаркі з болей як 30 краінаў сьвету (у тым ліку зь Беларусі й СНД). Сярод іх — «Майкрасофт», SAP, Coca-Cola, «Інтэрфакс», А1, Мазырскі нафтаперапрацоўчы завод ды інш.

У 2011 г. выручка склала $334,5 млн. Прыбытак дасягнуў $44,4 млн. Актывы вырасьлі да $235,6 млн 17 траўня адчынілася сядзіба ў Кракаве (Польшча). Лік супрацоўнікаў дасягнуў 6968 чалавек. У 2012 г. выручка склала $334,5 млн. Прыбытак дасягнуў $54,5 млн. Актывы склалі $350,8 млн. Лік супрацоўнікаў узрос да 8495 чалавек. 24 студзеня кампанія абвясьціла пра першаснае разьмяшчэньне акцыяў на Нью-Ёрскай фондавай біржы. 14 лютага адчынілася сумесная навучальная працоўня ў Беларускім дзяржаўным эканамічным унівэрсытэце (БДЭУ). Пастаянным пакупніком стаўся амэрыканскі вытворца апраграмаваньня  (Рэдвуд, акруга , шт. Каліфорнія). 23 траўня набылі канадзкага вытворцу апраграмаваньня «Соткорп» (анг. Thoughtcorp; Таронта, правінцыя Антарыё). 18 сьнежня абвясьцілі пра набыцьцё амэрыканскага вытворцы вяшчальнага апраграмаваньня «Empathy Lab» (бел. Працоўня спагады; Коншэхокэн, акруга , шт. Пэнсыльванія). Лік супрацоўнікаў пераўзышоў 8000 чалавек. У 2013 г. ужо налічвалася звыш 9000 супрацоўнікаў. Адчыніліся сумесныя навучальныя працоўні ў БДУ, Гарадзенскім дзяржаўным унівэрсытэце і Менскім дзяржаўным лінгвістычным унівэрсытэце (МДЛУ). 

Цягам 2012—2018 гадох грашовая выручка «Эпаму» расла штоквартал больш як на 20 %. Па выніках 2018 году яна склала 1,84 млрд даляраў ЗША. На жнівень 2019 году на прадпрыемстве працавала звыш 33 000 чалавек у 30 краінах. У выніку «Эпам» 2-і раз трапіў у сьпіс 100 найбольш хуткарослых прадпрыемстваў сьвету па выніках росту сукупнага гадавога даходу, выручкі і прыбытку на пай за папярэднія 3 гады. У гэтым сьпісе «Эпам» заняў 71-е месца. У 2017 годзе «Эпам» арандаваў у Менску 10 % офіснай нерухомасьці, плошчай каля 2-х гектараў. За 2019 год лік супрацоўнікаў «Эпам» ва Ўкраіне вырас на 1700 чалавек да 8300. Яны працавалі ў 5 гарадах — у Дняпры, Кіеве, Львове, Харкаве і Віньніцы. Пры гэтым, «Эпам» быў найбольшым працадаўцам беларускага паходжаньня ва Ўкраіне. На жнівень 2021 году «Эпам» меў падразьдзяленьні ў 40 краінах, дзе працавала звыш 40 000 чалавек, зь якіх 10 000 у Беларусі. 14 сьнежня 2021 году «Эпам» улучылі ў біржавы індэкс ЗША «Стандарт і Пуэрз 500» для 500 прадпрыемстваў з найбольшай вартасьцю. У 2021 годзе лік вытворчых адмыслоўцаў «Эпаму» ва Ўкраіне вырас на 36 % да амаль 12 400 чалавек. У выніку ўкраінскае прадстаўніцтва «Эпаму» стала найбольшым у сьвеце. На красавік 2022 году «Эпам» меў найбольшую сядзібу ў Беларусі, дзе працавала звыш 10 000 чалавек.

## Паслугі
* ІТ-кансалтынг
* Распрацоўка апраграмаваньня
* Інтэграцыя дастасункаў
* Партаваньне і міграцыя дастасункаў
* Тэставаньне апраграмаваньня
* Суправаджэньне апраграмаваньня
* Паслугі цэнтраў кампэтэнцыяў.

## Узнагароды

У 2006 г. кампанія ўвайшла ў сьпіс «100 сусьветных аўтсорсэраў», #79 у разьдзеле «Узыходныя зоркі аўтсорсынгу на глябальнай арэне».

Паводле зьвестак рэйтынгавае агенцыі «Эксперт РА», па выніках 2009 году «EPAM Systems» заняла 19-е месца ў агульным сьпісе найбуйнейшых ІТ-кампаніяў і 17-е — у сьпісе найбуйнейшых кансалтынгавых кампаніяў Расеі.

## Дабрачыннасьць
20 красавіка 2020 году «Эпам» і «Ўоргеймінг» перадалі ў Міністэрства аховы здароўя Беларусі 700 000 рэсьпіратараў для лекараў і мэдсясьцёр, фэльчараў і санітараў, якія аказвалі дапамогу ў лякарнях хворым на ўханьскі каронавірус падчас пандэміі. З гэтай нагоды намесьнік міністра аховы здароўя Беларусі Барыс Андрасюк заявіў: «Ажыцьцявіць такую ​​пастаўку ў сьціснутыя тэрміны на працягу 10 дзён з моманту закупкi — гэта подзьвіг. Сродкі абароны зараз хутка разыходзяцца. І хачу падзякаваць неабыякавым людзям, якія праяўляюць сваю актыўную жыцьцёвую пазыцыю».

## Крыніцы

## Вонкавыя спасылкі
* Афіцыйная бачына EPAM Systems-Беларусь
* Афіцыйная бачына EPAM Systems-Нямеччына
* B2Bits
* InfoNgen
* 
* 

Катэгорыя:Беларускія вытворцы праграмнага забесьпячэньня
Катэгорыя:Зьявіліся ў 1993 годзе
Катэгорыя:Пэнсыльванія
Катэгорыя:Кампаніі ЗША